Den ene brand var på Vindstrupvej uden for Hjørring, hvor en mand var i gang med at afbrænde kvas. Branden kom dog ud af kontrol, og ved 17-tiden måtte beredskabet fra Hjørring tilkaldes. Kort tid før måtte beredskabet i aktion til en brand i et naturområde ved Jerup. Også her var der tale om, at en afbrænding løb løbsk. Branden startede ved et bål i en baghave, men endte med at sætte ild til i alt 8000 kvadratmeter i et naturområde, som grænser op til haven. Både beredskab fra Aalbæk, Skagen og Frederikshavn deltog i slukningsarbejdet. I Hjørring Kommune er der for tiden afbrændingsforbud, mens der i Frederikshavn Kommune er et generelt afbrændingsforbud fra 1. december til 1. marts. Begge steder står folkene bag afbrændingerne til en bøde, oplyser politiets vagtchef Per Vagn Nielsen.

Referat:
Natrubrande løb løbsk torsdag eftermiddag.